stanford-oval/wikipedia huggingface dataset:
קארמה

ערך זה עוסק במושג פילוסופי. אם התכוונתם למשמעות אחרת, ראו .
קַארְמָה (מסנסקריט: ‏कर्मקובץ:Karma.ogg‏Ⓘ‏ - "פעולה" או "מעשה") הוא מושג פילוסופי-מיסטי, שמקורו בדתות הודיות, שמתאר מחזור מלא של יחסי סיבה-תוצאה. זהו סך כל מעשיו של האדם - בעבר, בהווה ובעתיד. עקרון מרכזי הוא שהכוונה והמעשים של בן אדם (סיבה) משפיעים על העתיד של אותו בן אדם (תוצאה), כאשר מעשים טובים ישפיעו על קארמה טובה ועל האושר העתידי של האדם, לעיתים בחייו הנוכחיים ולעיתים בלידתו הבאה במעגל הסמסרה בעוד מעשים שליליים יבטיחו שלידתו הבאה תהיה רעה מזו הנוכחית.
"חוק הקארמה" הוא עיקרון תאולוגי מרכזי בדתות ההינדואיזם, בודהיזם, סיקהיזם וג'ייניזם (כולן נוסדו בהודו). מקור המונח בפולחן ודי עתיק יומין - שבו שימש לציון פעולה טקסית שהיוותה חלק משמעותי מטקס הקורבן (כגון הדלקת האש, שפיכת הנסך, או הגשת הבשר למזבח). השימוש במונח לתיאור סיבתיות החל, ככל הנראה, עם פיתוח תורות הסמסרה (שרשרת הלידה-מחדש אשר כובלת את האדם) והמוקשה (ה"שחרור" ממעגל הסמסרה). שינוי זה ברעיון הקארמה הוצג לראשונה באופנישדות.
הגדרת המושג

המשמעות המילולית של המושג קארמה בסנסקריט היא "עבודה", "פעולה" או "מעשה". המילה מונגדת על ידי חלק מהחוקרים למילה הסנסקריטית קריה (בסנסקריט: क्रिया), המתארת את הפעולה השלמה, בעוד קארמה מתארת נשורת הנוצרת בזמן הפעולה, או את השפעת הכוונה שמאחורי הפעולה על הפועל. נשורת זו יכולה להיות שלילית או חיובית, ובדתות מסוימות (למשל ג'ייניזם והינדואיזם) הקארמה תלויה בפעולה עצמה בעוד בדתות אחרות (לדוגמה בודהיזם) הקארמה היא תוצר של פעולות מכוונות, כלומר הקשורות בהיאחזות האדם בתוצאת הפעולה. פעולות לא מוכוונות תוצאה אינן מובילות לצבירת קארמה לפי הבודהיזם.
המשמעות המטאפיזית המדויקת של הקארמה, כמו גם המשקל שלה בחייו של הפרט, משתנה בין אסכולות שונות בפילוסופיית המזרח. עם זאת, ישנם כמה עקרונות משותפים:
הגדרת המושג > סיבתיות

הקשר בין קארמה לסיבתיות הוא מוטיב מרכזי באסכולות שונות של הינדואיזם, בודהיזם וג'איניזם. על פיהן, הן הפעולות שמבצע היחיד והן כוונותיו משפיעות על מהלך חייו. פעולות שמבוצעות בעניין (הווה אומר, כאשר המבצע מייחל לתוצאה כלשהי) גורמות להצטברות קארמה, לעומת פעולות שמתבצעות ללא עניין, שמותירות את הקארמה ללא שינוי.
קארמה טובה מביאה להשפעה חיובית על חייו של המבצע - לאושר, ואילו קארמה רעה, להשפעה שלילית - אומללות. באסכולות מסוימות השפעתה של הקארמה לאו דווקא מוגבלות לחייו הנוכחיים של הפרט, אלא יכולה להשפיע גם על גלגולו הבא.
מתבצעת הפרדה בין שני סוגי השפעות שהקארמה מחילה על המציאות:
פאלה - השפעה מידית של הקארמה. זוהי תוצאת הפעולה שבאה לידי ביטוי באופן מידי או לכל היותר במהלך חייו של המבצע, בין אם באופן גלוי ובין אם לא.
סאמסקארה - השפעה נסתרת של הקארמה. זו באה לידי ביטוי פנימי בחייו של המבצע, בהשפעה על התנהגותו ועל מידת האושר שלו (בחיים הנוכחיים ובאסכולות מסוימות, גם בגלגולים הבאים).
הסאמסקארה היא לרוב מוקד הדיון בפילוסופיה המזרחית. הקארמה זורעת בחייו של המבצע נטיות (ואסנה), שמשפיעות על התנהגותו של הפרט; וכן משפיעה על ראייתו של הפרט את עצמו ואת העולם, ובכך מכתיבה את חוויית החיים שלו.
הגדרת המושג > מוסר ואתיקה

הנחת המוצא היא שלכל פעולה יש השלכות, בין אם בחיים האלה ובין אם בגלגול הבא. יתרה מזאת, לא רק פעולה מביאה להשפעה על המציאות של המבצע, אלא גם עצם הכוונה, הגישה, והמאוויים של מבצע הפעולה. בכך מושג הקארמה נבדל ממערכת סיבתית טהורה, כפי שניתן למצוא במדעי הטבע. על כן משמש מושג הקארמה כבסיס האתי של אסכולות שונות בפילוסופיה המזרחית.
הגדרת המושג > גלגול נשמות

עקרון הלידה מחדש (סמסרה) מופיע באסכולות שונות של דתות המזרח, כאשר הדעות חלוקות האם לידה מחדש היא עקרון מרכזי, משני, או לחלופין בדיה. על פי עיקרון זה, כל צורות החיים עוברות תהליך של גלגול נשמות - הווה אומר סדרה של לידות ומיתות, כאשר כל לידה יכולה להתרחש בצורת חיים אחרת מזו שקדמה לה (למשל, מה שהיה בגלגול קודם חזיר עשוי להיוולד מחדש כאדם). באסכולות מסוימות ישנה הטענה כי הכבודה הקארמית - שהיצור צובר במהלך חייו - ממשיכה איתו גם לאחר המוות, בגלגול הבא, והיא זו שתקבע את צורת ואופי החיים אליו ייוולד. תהליך זה של מוות ולידה מחדש ממשיך עד אין קץ, כאשר הדרך היחידה להפסיק אותו היא באמצעות הגעה מודעת לשחרור (מוקשה).
קארמה בדתות שונות > הינדואיזם

מושג הקארמה בהינדואיזם התפתח לאורך מאות שנים. באופנישדות מתוארת "דרך האלים", שכוללת התבודדות, ויתור על רצונות גשמיים ושאיפה להתפתחות רוחנית, ומי שהולך בה עשוי להגיע למוקשה, מושג ההארה ההינדואי באמצעותו נקטע את מעגל הסמסרה, מעגל הלידה מחדש בפילוסופיה ההודית. דרך זו מכונה גם "סניאסה", מילה המתורגמת לרוב לנזירות. באפוס "מהאבהארטה" מתואר מושג ראשוני של רעיון הקארמה:
כפי שאדם עצמו זורע, כך הוא עצמו יקצור; אף אדם אינו יורש את המעשה הטוב או הרע של חברו. איכות פרי עמלו היא כאיכות מעשהו.
התפיסה הקארמית המרכזית באפוס היא כי לכל כוונה ולכל מעשה (קארמה) יש מטען מיסטי ושמטען זה נצבר לאורך חייו של אדם ומשפיע על לידתו מחדש בגלגול הבא. לאורך השנים התפתחו אסכולות רבות בהינדואיזם, שנבדלות באופן שבו הן רואות את מושג הקארמה: מהתפיסה שקארמה משפיעה באופן דטרמיניסטי על חיי האדם, או לחלופין שלאדם יש רצון חופשי שיכול להשפיע על גורלו. כן קיים הבדל במידת החשיבות, אם בכלל, שניתנת לקארמה ולמעגל הלידה מחדש והשחרור ממנו.
קארמה בדתות שונות > בודהיזם

בפאלי, השפה בה נכתבו כתבי הדת הבודהיסטים העתיקים ביותר, המילה מבוטאת קאמה.
הקאמה היא מעגל מיסטי של סיבה ותוצאה, בדומה לדתות אחרות בנות התקופה. פעולות מסוימות מובילות לקצירת פירות בחיים הנוכחיים או השפעה על נסיבות הלידה הבאה. אך היחס לקאמה בבודהיזם שונה מבדתות אחרות. מכיוון שמשמעות ההארה בבודהיזם היא שחרור מההיאחזות ומאשליית העצמי, פעולות קרמאטיות, בין אם חיוביות ובין אם שליליות, נתפסות כלא נחוצות, מכיוון שהן צורה של היאחזות ב"פירות הקאמה" (בפאלי: קַאמָה פְּהַאלַה), התוצרים המקווים של הפעולה הקרמטית. לא רק פעולות קרמטיות נתפסות כהיאחזות, אלא כל פעולה המכוונת לתוצאה ולא נעשית למען הפעולה עצמה, ולכן מחזקת ונובעת מאשליית העצמי, ומרחיקה את האדם מהארה. כלומר, לפי הבודהיזם האידיאל הוא הפסקת צבירת הקאמה, בין אם חיובית או שלילית.
אין בנמצא למעשה 'מבצע', ואף לא 'ישות', המושפעת ממנה. רק דברים ריקים, אשר חולפים לאיטם: המכיר בעובדה זו, הוא בעל ראיה נכונה. ואף שהמעשה וההשפעה נמצאים בפעולה, אין ביכולתו של אדם, בשורשו, לאתר את נקודת ההתחלה, כמו בזרע ובעץ.
קארמה בדתות שונות > ג'ייניזם

הפילוסופיה הג'יינית מבצעת הפרדה בין הגוף (החומר) ובין הנשמה (המודעות הטהורה). היחס אל הקארמה הוא כאל משקע עשוי חלקיקים בלתי נראים הנחלקים ל-148 סוגים. משקע זה נמשך לשדה הקארמי, שנוצר כתוצאה מוויברציות הנגרמות מפעילות של מחשבה, דיבור ותנועה של הגוף. פעילות הגומלין של הקארמה והמודעות יוצרת את החיים כפי שאנו מכירים אותם. הצמדות קארמה שלילית אל הנשמה יוצרת הזדהות של הנשמה עם החומר, דבר המרחיק את המאמין הג'ייני ממוקשה, שנתפסת בדת כשחרור הרוח מהחומר. הנשמה משתחררת לבסוף מכבלי העולם הגשמי כאשר היא נפטרת מהקארמה השלילית שדבקה בה. דבר זה נעשה באמצעות פיתוח של אמונה נכונה, ידע נכון והתנהגות נכונה. בניגוד לבודהיזם, הכוונה משחקת תפקיד משני בצבירת הקארמה בג'ייניזם. פגיעה ביצור חי או בעלות של רכוש מובילות לצבירת קארמה שלילית ללא קשר לכוונת האדם. לכן חלק מהנזירים הג'יינים מרחיקים לכת ונמנעים מפגיעה בחיים אפילו בטעות, הם חובשים מסיכות כדי לא לבלוע חרקים ונמנעים מהדלקת אש מחשש שזו תפגע בלי משים בחיים (עם זאת, אין להם התנגדות שמאמינים שאינם נזירים ידליקו עבורם אש). הנזירים הג'יינים הסגפניים ביותר אף נמנעים מלבוש באופן מוחלט ומטאטאים את הקרקע עליה הם הולכים כדי למנוע צבירת קארמה שלילית כתוצאה מפגיעה או מצבירת רכוש.
קארמה בדתות שונות > טאואיזם

קארמה הוא עקרון חשוב בזרמים המיסטיים של הדאואיזם. על פי התפיסה, קיימות ישויות על-טבעיות שעורכות רישום אודות הקארמה של בני האדם, ומכתיבות את גורלם בהתאם. לאחר המוות אדם עשוי להיוולד מחדש, כבן אדם, או כבעל חיים. העלאת מנחה וכן טקסים מסוימים הנערכים במקדשים עשויים להפחית את הכבודה הקארמית שאדם סוחב עמו.
ראו גם

צדק פואטי
הערות שוליים

↑  יובל אידו טל, בודהיזם: מבוא קצר, ישראל: מפה - מיפוי והוצאה לאור ואוניברסיטת תל אביב, 2006, עמ' 26
| --- | --- |
בקרת זהויות :  NLI: 987007541067005171  BnF: cb11942301b (data)  GND: 4029723-8  LCCN: sh85071656  NKC: ph121478 
פריחת הלוטוס מסמלת את הקארמה בדתות רבות, מהסיבות הבאות:
1. פרח הלוטוס מכיל בתוכו זרעים כבר בעת הפריחה. הזרע מסמל באופן מסורתי את הסיבה, והפריחה את התוצאה.

2. הלוטוס גדל בתוך מים עכורים, ואילו הפרח צף מעל פני המים; מטאפורה לכך שאדם יכול להתעלות מעל נסיבות חיים קשות מבלי להיות מושפע מהן.
יוסף טלקי

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  9 בדצמבר 1918 ניטרה, צ'כוסלובקיה 
 פטירה:  25 ביוני 2003 (בגיל 84) כפר המכבי, ישראל 
 מידע כללי
 מדינה:  ישראל 
 ספורט
 ענף ספורט:  שחייה תחרותית 
 
יוסף (יוז'ו) טֶלֶקי (9 בדצמבר 1918–25 ביוני 2003) היה מאמן ופרשן שחייה ישראלי, ממקימי פנימיית המחוננים במכון וינגייט ודמות מפתח בענף השחייה הישראלי.
נעוריו

טלקי נולד בדצמבר 1918 בצ'כוסלובקיה, בעיר ניטרה בחבל סלובקיה. בילדותו נמשך לעיסוק בספורט ולמד לשחות במפרצון של נהר ניטרה אשר חצה את העיר סמוך לביתו. בגיל 8 החל לשחות במסגרת בית ספרו.
בשנת 1928 עברה משפחתו לעיר טרנבה. הוא נרשם והתאמן באגודת שחייה בשם "יאנושיק טרנבה" שפעלה בעיר.
בגיל 17 השתתף טלקי בתחרות המכבייה של סלובקיה, וניצח במשחה ה-100 מטר חזה.
עלייתו לארץ ישראל והקמת קבוצת השחייה "הפועל גוש זבולון"

טלקי היה פעיל בתנועה הציונית "מכבי הצעיר", ובסוף שנת 1940 יצא לרומניה וממנה לארץ ישראל על ספינת מעפילים שנתפסה על ידי שלטון המנדט הבריטי. יחד עם מגורשים נוספים, טלקי הועלה על אונית הגירוש "פאטריה", אשר יועדה למאוריציוס. האוניה פוצצה על ידי ההגנה וטלקי ניצל בזכות העובדה שהיה שחיין חזק והיה מסוגל לשחות אל החוף. בהגעתו, הוכה נמרצות על ידי חייל בריטי ולאחר מספר חודשי מעצר בעכו, שוחרר והצטרף לקבוצת כפר המכבי שבעמק זבולון. עבד בענף המספוא של כפר מכבי שסיפק מספוא למתקן לבעלי חיים שהיה מצוי בנמל חיפה.
בשנת 1950 החל טלקי בבניית בריכת שחיה בכפר המכבי. הבריכה הושלמה בשנת 1951 ומיד החלו בה פעילויות השחייה. תחת הדרכתו, הפכה קבוצת השחייה, "הפועל גוש זבולון", שהכילה את שחייני הקיבוצים: רמת יוחנן, כפר המכבי, אושה ושער העמקים, לקבוצת השחייה החזקה והבולטת בישראל החל מסוף שנות ה-50 (לפניה הייתה ברית מכבים עתיד הקבוצה החזקה ביותר), ובמשך שנות ה-60 ושחיינים רבים מרחבי הארץ הגיעו להתאמן בה. בתחילת שנות ה-70, לאחר שבכירי שחייני הקבוצה נסעו לארצות הברית ללמוד ולהתאמן, נחלשה הקבוצה מאוד.
בין השחיינים הבולטים שצמחו תחת ידיו של טלקי נמנים: ירדנה שאל, אילנה רייזנר, רחל ברגשטיין, אסנת שוהם, עמית לובן, משה גרטל, רמי יהודאי, אברהם מלמד, דני רבס, אורי רדליך, דני שטרן, דניאל פרוכטר, שלום כהן ואחרים.
מאמן לאומי ושליח ישראל לאולימפיאדות

בשנת 1955 נתמנה טלקי למאמן השחייה הלאומי, וכיהן בתפקיד זה עד תחילת 1972, עת הוחלף על ידי המאמן האוסטרלי, ג'ק סטוטסאל. במהלך שנים אלה הוביל טלקי את נבחרת ישראל לשלוש אולימפיאדות: רומא 1960, טוקיו 1964 ומקסיקו סיטי 1968. במהלך שנים אלו קשר קשרים עם דמויות רבות בשחייה הבינלאומית וזכה להערכה נרחבת על קידום השחייה הישראלית. עם זאת, התעמת טלקי במספר פעמים עם ראשי ועדת השחייה בישראל ועם מוסדות הספורט הלאומי, כאשר אסר על שחייניו להשתתף בתחרויות שונות וכאשר נסע לאליפות אירופה בשחייה שהתקיימה בברצלונה ב-1970, בניגוד להוראת ההתאחדות לספורט שהטילה עליו להכין באותה עת את שחייני ישראל לקראת משחקי אסיה שעמדו להתקיים בבנגקוק. בעקבות נסיעתו הושעה טלקי מאימון נבחרת ישראל ומאימון נבחרת הפועל. הדחתו נבעה גם ממורת רוח בקרב הפעילים בענף השחייה שטענו כי טלקי אינו משתף פעולה במישור המקצועי עם המוסדות השונים וכי אינו מקדם יותר את הנבחרת.
בשנת 1967 החל טלקי לרכז את בית הספר למאמני שחיה. לצד פעילות זאת, הקים טלקי יחד עם גלעד ויינגרטן את יחידת המחוננים בווינגייט והחל את דרכו כפרשן עבור הטלוויזיה הישראלית.
טלקי המשיך בתפקיד זה בכל האולימפיאדות שנערכו בין השנים 1976–1992.
פרישתו ומותו

טלקי המשיך בדרכו כפרשן אורח ולאחר פרישתו עסק בלימוד שחיה לצעירי קיבוץ כפר המכבי.
טלקי נפטר ב-25 ביוני 2003, בגיל 84, לאחר שלקה בסדרת אירועים מוחיים. הובא למנוחות בבית העלמין המשותף לקיבוצים אושה, כפר המכבי ורמת יוחנן. כחודש לאחר מותו נערך לזכרו ערב "חברים מספרים על יוז'ו" במכון וינגייט.
כתביו

השחיה, נתניה: מכון וינגייט לחינוך גופני ולספורט בשיתוף עם רשות הספורט והחינוך הגופני במשרד החינוך והתרבות, 1972. (מהדורה ב מורחבת ומעודכנת: 1973; מהדורה ג מעודכנת: 1976.)
השחיה לקראת שנות ה-80, נתניה: מכון וינגייט לחינוך גופני ולספורט, 1979.
שחיה ספורטיבית: טכניקה ואימונים, קיבוץ כפר המכבי: י' טלקי, 1999
לקריאה נוספת

דוד סיבור, 'מר השחייה הישראלית", לזכרו של יוסף (יוז'ו) טלקי ז"ל', החינוך הגופני והספורט 58, 6 (2003), 44.
הערות שוליים

↑  מרדכי בן זאב (מורי פרקאש) (עורך), ספר מיכאלובצה והסביבה, תל אביב: ועד יוצאי מיכלובצה בישראל, 1969-תש"ל, עמ' 96; מנדל פייקאז', השואה וספיחיה באספקלריית כתבי-עת עבריים: ביבליוגראפיה, ירושלים: יד ושם, 1978, עמ' 106.
↑  על פי זיכרונות ישראל ברוך שעבד עימו בכפר המכבי בשנים 1944–1946, "בדרך שלי", ספר זיכרונות אישי, 2012, עמ' 36
↑  דבר הספורט, דבר, 26 באוקטובר 1952
↑  שלמה מוזר, הפועל גוש-זבולון-אלוף ישראל בשחייה, דבר, 18 באוקטובר 1959
↑  שלמה מוזר, שחייני הפועל גוש-זבולון זכו באליפות ישראל, דבר, 16 באוקטובר 1960
↑  שלמה מוזר, שיאיו של גרטל המתיקו מי המלח בבת-גלים, דבר, 18 באוקטובר 1970
↑  שלמה מוזר, "שלל" ההישגים באליפות השחיה: רק שני שיאים..., דבר, 23 בספטמבר 1973
↑  דבר הספורט, דבר, 16 בדצמבר 1955
↑  טלקי ביקש הבהרות לגבי מעמדו כמאמן, דבר, 17 בינואר 1972
↑  רן גלעד, חוסר ארגון ומינהלה - המגרעת העיקרית של ענף השחיה בישראל, דבר, 28 במאי 1972
↑  רבס חתר 400 מ' ב-4:37,7 ד', דבר, 21 בספטמבר 1965
↑  יוון הציעה לטלקי להכין שחייניה באולימפיאדת טוקיו, דבר, 5 באוגוסט 1963
↑  אהרן להב, טלקי הושעה מתפקידו כמאמן הלאומי בשחייה, דבר, 14 בספטמבר 1970
↑  שמואל טל (עיתונאי), צ'יש: טלקי אינו מתחשב בוועדת השחיה ומחרים המאמנים האחרים, דבר, 18 ביולי 1971
↑  ברוך דגון, המאמן שפע: השחיה איבדה מקיסמה ואינה מהווה אתגר, דבר, 29 ביולי 1973
| --- | --- |
בקרת זהויות :  NLI: 987007435823105171  VIAF: 118148874379549620648   WorldCat (עם VIAF): 118148874379549620648
ויקטור סטנגר

| --- | --- |

 לידה:  29 בינואר 1935 בייון, ניו ג'רזי, ארצות הברית 
 פטירה:  27 באוגוסט 2014 (בגיל 79) הוואי, ארצות הברית 
 ענף מדעי:  פיזיקה, דת ומדע, אתאיזם, פסאודו-מדע, פילוסופיה דתית, מכניקת הקוונטים, קוסמולוגיה, פיזיקת חלקיקים, creative and professional writing 
 מקום לימודים:  המכון הטכנולוגי של ניו ג'רזי  אוניברסיטת קליפורניה בלוס אנג'לס 
 מוסדות:  אוניברסיטת קולורדו  אוניברסיטת היידלברג 
 פרסים והוקרה:  עמית הוועדה למחקר סקפטי 
 אתר רשמי
 
ויקטור ג'ון סטנגר (באנגלית: Victor John Stenger;‏ 29 בינואר 1935 – 25 באוגוסט 2014) היה פיזיקאי חלקיקים אמריקאי, פילוסוף, סופר וספקן בנושא הדת.
בעקבות קריירה כמדען בתחום הפיזיקה של החלקיקים, סטנגר היה קשור לאתאיזם החדש וחיבר ספרי מדע פופולרי. הוא פרסם שנים-עשר ספרים לקהל הרחב על פיזיקה, מכניקת הקוונטים, קוסמולוגיה, פילוסופיה, דת, אתאיזם ופסאודו-מדע, כולל רב המכר God: The Failed Hypothesis : How Science Shows That God Don't Exist (אלוהים: ההשערה הכושלת: איך המדע מראה שאלוהים לא קיים) מ-2007. ספרו האחרון היה God and the Multiverse: Humanity's Expanding View of the Cosmos (2014). הוא היה בעל טור מדעי קבוע ב"הפינגטון פוסט".
סטנגר תמך בהסרת השפעתה של הדת על המחקר המדעי, הפעילות המסחרית והתהליך הפוליטי. הוא טבע את הציטוט: "המדע מטיס אותך לירח. הדת מעיפה אותך לתוך בניינים".
חיים אישיים

סטנגר נולד וגדל בשכונת פועלים בבייון, ניו ג'רזי. אביו היה מהגר ליטאי ואמו הייתה בתם של מהגרים הונגרים.
קריירה > השכלה ותעסוקה

סטנגר למד בבתי ספר ציבוריים בבאיון וקיבל תואר ראשון בהנדסת חשמל ממכללת ניוארק להנדסה (כיום המכון הטכנולוגי של ניו ג'רזי). הוא עבר ללוס אנג'לס, קיבל מלגה של חברת יוז איירקראפט, וקיבל תואר שני במדעים ודוקטורט בפיזיקה מאוניברסיטת UCLA.
הוא היה חבר במחלקה לפיזיקה באוניברסיטת הוואי עד פרישתו בשנת 2000.[דרוש מקור] הוא החזיק קתדרות מרצה אורח בפקולטות של אוניברסיטת היידלברג בגרמניה ואוניברסיטת אוקספורד (פעמיים) והיה חוקר אורח במעבדת רתרפורד אפלטון באנגליה, במעבדה הלאומית לפיזיקה גרעינית בפרסקטי, איטליה, ובאוניברסיטת פירנצה באיטליה. הוא שימש כפרופסור מן החוץ לפילוסופיה באוניברסיטת קולורדו בולדר.
קריירה > מדען

עבודתו הראשונה שעברה ביקורת עמיתים התפרסמה ב-1964, וקריירת המחקר שלו נמשכה עד פרישתו ב-2000. מחקרו כלל קביעת תכונות של גלואונים, קווארקים, חלקיקים מוזרים ונייטרינו. סטנגר התמקד באסטרונומיה של נייטרינו וקרני גמא בעלות אנרגיה גבוהה.[דרוש מקור]
קריירה > פילוסוף וספקן

סטנגר היה חסיד של נטורליזם, ספקנות ואתאיזם. הוא היה מבקר של תכנון תבוני והשימוש האגרסיבי בעיקרון האנתרופי. הוא טען שאם קיימים תודעה ורצון חופשי, הם בסופו של דבר יוסברו בצורה מדעית שאינה מעוררת לא את המיסטי ולא את העל טבעי.[דרוש מקור] הוא מתח ביקורת על אלה המעוררים את המורכבויות של מכניקת הקוונטים לשם תמיכה בהסברים על-נורמליים, מיסטיים או על-טבעיים, וכתב מספר ספרים ומאמרים כדי להפריך פסאודו-מדע עכשווי.
סטנגר השתתף ב"ועידת מקורות" (Origins) בשנת 2008 שאירחה אגודת הספקנים במכון הטכנולוגי של קליפורניה ודן במספר אפולוגטים ומדענים נוצרים בנושאים כמו קיומו של אלוהים והקשר בין מדע ודת. [דרוש מקור]
ב-1992 תבע אורי גלר את סטנגר ואת הוצאת פרומתאוס ב-4 דולר מיליון, בטענה של הפצת לשון הרע על כך שסטנגר הטיל ספק ב"כוחות המדיום" שלו. התביעה נדחתה וגלר חויב בתשלום הוצאות משפט.
האסטרונום לוק בארנס טען במאמר משנת 2012 שרבות מהטענות של סטנגר לגבי כוונון עדין של היקום (fine-tuning) היו בעייתיות ושהטיעונים שלו מטעים. סטנגר השיב כי בארנס הבין את עמדותיו לא נכון וביצע מיצג כוזב (איש קש).
תפקידים מקצועיים וקהילתיים

נשיא אגודת ההומניסטים בהוואי 1990–1994
חבר מערכת חקירה חופשית (Free Inquiry)
חבר באגודת הפילוסופים ההומניסטיים
עמית הוועדה לחקירה סקפטית
עמית מרכז החקירה
נשיא אזרחי קולורדו למען המדע, 2002–2006
פרסומים > ספרי מדע פופולרי

Not by Design: The Origin of the Universe, Prometheus Books, 1988, p. 202, ISBN 978-0-87975-451-8, אורכב מ-המקור ב-2014-08-12, נבדק ב-2014-07-18
Physics and Psychics: The Search for a World Beyond the Senses, Prometheus Books, 1990, p. 323, ISBN 978-0-87975-575-1, אורכב מ-המקור ב-2014-10-19, נבדק ב-2014-07-18
The Unconscious Quantum: Metaphysics in Modern Physics and Cosmology, Prometheus Books, 1995, pp. 322, ISBN 978-1-57392-022-3, נבדק ב-2014-08-09
Timeless Reality: Symmetry, Simplicity, and Multiple Universes, Prometheus Books, 2000, p. 396, ISBN 978-1-57392-859-5, אורכב מ-המקור ב-2014-08-12, נבדק ב-2014-07-18
Has Science Found God? The Latest Results in the Search for Purpose in the Universe, Prometheus Books, 2003, p. 373, ISBN 978-1-59102-018-9, אורכב מ-המקור ב-2014-10-19, נבדק ב-2014-08-09
The Comprehensible Cosmos: Where Do the Laws of Physics Come From?, Prometheus Books, 2006, pp. 340, ISBN 978-1-59102-424-8, נבדק ב-2014-07-18
God: The Failed Hypothesis: How Science Shows That God Does Not Exist, Prometheus Books, 2007, p. 287, ISBN 978-1-59102-481-1, אורכב מ-המקור ב-2014-08-12, נבדק ב-2014-07-18 - ראה אלוהים: ההשערה הכושלת
Quantum Gods: Creation, Chaos, and the Search for Cosmic Consciousness, Prometheus Books, 2009, p. 292, ISBN 978-1-59102-713-3, אורכב מ-המקור ב-2014-08-12, נבדק ב-2014-07-18
The New Atheism: Taking a Stand for Science and Reason, Prometheus Books, 2009, p. 282, ISBN 978-1-59102-751-5, אורכב מ-המקור ב-2014-08-12, נבדק ב-2014-07-18
The Fallacy of Fine-Tuning: Why the Universe Is Not Designed for Us, Prometheus Books, 2011, p. 345, ISBN 978-1-61614-443-2, אורכב מ-המקור ב-2014-08-12, נבדק ב-2014-07-18
God and the Folly of Faith: The Incompatibility of Science and Religion, Prometheus Books, 2012, p. 408, ISBN 978-1-61614-599-6, אורכב מ-המקור ב-2014-08-12, נבדק ב-2014-07-18
God and the Atom, Prometheus Books, 2013, p. 300, ISBN 978-1-61614-753-2, אורכב מ-המקור ב-2014-08-12, נבדק ב-2014-07-18
God and the Multiverse, Prometheus Books, 2014, p. 447, ISBN 978-1-61614-970-3
פרסומים > מאמרים מדעיים

Stenger, Victor; Slater, W. E.; Stork, D. H.; Ticho, H. K. (ביוני 1964), "K−N Interaction in the I=0 State at Low Energies", Physical Review, 134 (B1111): B1111–B1123, Bibcode:1964PhRv..134.1111S, doi:10.1103/PhysRev.134.B1111 {{citation}}:  (עזרה)
Stenger, Victor (15 בספטמבר 1984), "The Production of Very High Energy Photons and Neutrinos from Cosmic Proton Sources", The Astrophysical Journal, 284: 810–816, Bibcode:1984ApJ...284..810S, doi:10.1086/162463 {{citation}}:  (עזרה)
Stenger, Victor (3 באוקטובר 1985), "Photinos from Cosmic Sources", Nature, 317 (6036): 411–413, Bibcode:1985Natur.317..411S, doi:10.1038/317411a0 {{citation}}:  (עזרה)
Stenger, Victor (במרץ–באפריל 1986), "The Extraterrestrial Flux Sensitivity of Underground and Undersea Muon Detectors", Il Nuovo Cimento C, 9 (2): 479–487, Bibcode:1986NCimC...9..479S, doi:10.1007/BF02514866 {{citation}}:  (עזרה)
Stenger, Victor (ביולי 1990), "The Universe: the ultimate free lunch", European Journal of Physics, 11 (4): 236–243, Bibcode:1990EJPh...11..236S, doi:10.1088/0143-0807/11/4/008 {{citation}}:  (עזרה)
Stenger, Victor (1999), "Bioenergetic Fields", The Scientific Review of Alternative Medicine, 3 (1), אורכב מ-המקור ב-2016-03-03
Stenger, Victor (2000), "Natural Explanations for the Anthropic Coincidences" (PDF), Philo, 3 (2): 50–67, doi:10.5840/philo20003216, אורכב מ-המקור (PDF) ב-2014-04-11, נבדק ב-2014-07-18
פרסומים > בעל טור

מ-1998 עד 2011 כתב סטנגר עבור הטור "בדיקת מציאות", ב-Scepttical Briefs, הניוזלטר הרבעוני של הוועדה לחקירה ספקנית (CSI).
מאז אוגוסט 2010, הוא גם היה בעל טור מדעי בהשתתפות באופן קבוע ב"הפינגטון פוסט".
פנתיאון הספקנים

סטנגר נכלל בפנתיאון הספקנים של האגודה לספקנות (Committee for Skeptical Inquiry – CSI). פנתיאון הספקנים נוצר על ידי CSI כדי לזכור את מורשתם של עמיתים שנפטרו ואת תרומתם לחקר הספקנות המדעית.
הערות שוליים

1 2  Audio of interview with Stenger on the podcast "Skepticality" released 28 August 2012 by the Skeptics Society.
↑  Stenger, Victor J. (9 במרץ 2012). "The Fall of Foolish Faith". Huffington Post. נבדק ב-27 במרץ 2014. {{cite news}}:  (עזרה)
↑  "Science flies you to the moon. Religion flies you into buildings. - Victor Stenger - RichardDawkins.net". Old.richarddawkins.net. 2009-02-01. נבדק ב-2013-07-29.
↑  Mehta, Hemant. "Victor Stenger, Physicist and Prolific Atheist Author, is Dead at 79". Patheos. נבדק ב-30 באוגוסט 2014. {{cite web}}:  (עזרה)
1 2  "[Denver] Victor Stenger: "God: The Failed Hypothesis"". Center for Inquiry. נבדק ב-2009-12-21.
↑  "Quantum Metaphysics". Colorado.edu. נבדק ב-2009-12-21.
↑  "Victor Stenger - God: The Failed Hypothesis". Point of Inquiry. 2007-03-02. נבדק ב-2009-12-21.
↑  Vic Stenger (2008-08-19). "Victor J. Stenger". Colorado.edu. נבדק ב-2009-12-21.
↑  "Victor Stenger". The Committee for Skeptical Inquiry. אורכב מ-המקור ב-2014-04-11. נבדק ב-2009-12-21.
↑  "ORIGINS — the BIG Questions: 2008 Skeptics Society Conference: Dr. Victor Stenger". Origins.skeptic.com. נבדק ב-2009-12-21.
↑  "Uri Geller Libel Suit Dismissed". Skeptical Inquirer. באוגוסט 1994. אורכב מ-המקור ב-2008-02-11. {{cite news}}:  (עזרה)
↑  Barnes, Luke (ביוני 2012). "The Fine-Tuning of the Universe for Intelligent Life". Publications of the Astronomical Society of Australia. 29 (4): 529–564. arXiv:1112.4647. Bibcode:2012PASA...29..529B. doi:10.1071/AS12015. {{cite journal}}:  (עזרה)
↑  Stenger. "Defending The Fallacy of Fine-Tuning". arXiv:1202.4359.
↑  "CSI Board, Fellows, and Staff". נבדק ב-16 ביולי 2014. {{cite web}}:  (עזרה)
↑  "Skeptical Briefs — Reality Check". 2 ביוני 2008. נבדק ב-16 ביולי 2014. {{cite web}}:  (עזרה)
↑  "Entries by Victor Stenger". Huffington Post. נבדק ב-1 בנובמבר 2014. {{cite web}}:  (עזרה)
↑  "The Pantheon of Skeptics". CSI. Committee for Skeptical Inquiry. ארכיון מ-31 בינואר 2017. נבדק ב-30 באפריל 2017. {{cite web}}:  (עזרה)
| --- | --- |
בקרת זהויות :  NLI: 987007268576605171  PLWABN: 9810661675705606  BIBSYS: 90385012  BnF: cb13488591c (data)  CiNii: DA04854824  GND: 137834489  ISNI: 0000 0001 1463 2963  LCCN: n88015426  NDL: 00726639  NKC: jx20101012011  NLK: KAC201003231  NTA: 086308947  SUDOC: 071413790  VIAF: 111369741   WorldCat (עם VIAF): 111369741
קווייקרים

| --- | --- |

דיוקן של ג'ורג' פוקס
 שורשים, סיווג והנהגה
 דת:  נצרות
 תאריך ייסוד:  1652 
 מייסד:  George Fox 
 ארגונים ופעילות
 מוסדות:  Quanglican 
 kveker.org
 
כנסיית הידידים בווסט מנספילד, אוהיו, המקושרת עם כנסיית הקווייקרים האוונגליקנים הבינלאומית
אגודת הידידים (באנגלית: Religious Society of Friends), הידועה יותר בשם קווייקרים (Quakers), היא קהילה נוצרית שנוסדה באנגליה במהלך המאה ה-17 בהשפעת האנבפטיסטים, וכמוהם לא מאמינים בתקפות טבילה בינקות.
הקווייקרים נודעו כקהילה רודפת שלום ואי-אלימות, ומאנגליה התפשטו למדינות רבות בבריטניה ובשאר אירופה, וכמו כן גם לארצות הברית, קנדה, אוסטרליה, ניו זילנד ואף לדרום אפריקה. לפי פרסומי כנסייה פנימיים, מספר הקווייקרים בעולם נע בין 300,000 ל-400,000 איש.
בארצות הברית מורגשת השפעת הקהילה בעיקר במדינת פנסילבניה - הקרויה על-שם מייסדה הקוויקרי ויליאם פן.